Here is a page extracted from Wikipedia that may contain CSS, HTML, and a lot of unformatted text.

Title: پيطاݣوراس
Content: پيطاݣوراس الصاموصي (570 - 495 ق.م) هوا فيلسوف و عالم رياضيات يوناني، أسس لحركة الپيطاݣورية كيما معروف ب لمعادلة ديالتو لمشهورة مبرهنة پيطاݣوراس لي كاتقرّا بزاف ف لمدراسة. لمعلومات لي جاتنا عليه من كتوبا تكتبو من بعد قرون من لموت ديالو، و هادشي خلا أننا مايكونوش عندنا معلومات موتقة على أفكارو و خدمتو. تزاد ف ݣزيرة صاموص وسافر ل بزاف د لبلدان منها ليونان و مصر و يمكن تا لهند. ݣلس ف مستعمرة كروطون ليونانية ف طاليان تقريبا ف عام 530 ق.م. و تماك دار مدرسة ل مناقشة موضوعات فلسفية مختالفة بحال شنو كايوقع للروح منين كاتموت لكسدة.

كان كايهتم بزاف ف لمواضيع لعلمية و لماط و تا لموسيقا حيتاش بين لعلاقة بين شد ورخوة د السلك والنغمة لموسيقية لي كاتصيفطها فاش كاتورك عليها ف فترات منتاضمة، و كاتكون النتيجة سلّوم موسيقي هارموني.

حياتو 

تافقو لمؤرخين هيرودوت، و إيسوقراطس و شي وحدين خرين ف لكتّاب لقدام بلي پيطاݣوراس تزاد ف صاموص. و هيا واحد لجزيرة ف شرق بحر إيجي. و طلقات شي هضرة بلي تنبؤو بيه فاش كانت حاملة بيه لواليدة ديالتو بلي غايتولد ليها دري غايكون زوين و حكيم، ؤ غايفيد لبشرية. و تدكر ف مصدر معطل بلي لواليدة ديالتو سميتها فيثاي. و تزاد ف عام 570 قبل لميلاد تقريبا.

كايقولو لبعض بلي پيطاݣوراس كان متزوج ب لفيلسوفة ثيانو من ݣزيرة كريت. وكان عندهم ولد سميتو تيلاوݣيس. وثلاثة د لبنات، (دامو، أريݣنوط، و ميا).

عيون لكلام 

لماط
فيلسوف يوناني
وفيات ف عوام 490 قبل لميلاد
مقالات فيها مصدر و 3000 بايت